pythainlp/thai-wiki-dataset-v4 huggingface dataset:
นิวส์ เน็ตเวิร์ค คอร์ปอเรชั่น

บริษัท นิวส์ เน็ตเวิร์ค คอร์ปอเรชั่น จำกัด (มหาชน) (อักษรย่อ: NEWS) หรือชื่อเดิม บริษัท โซลูชั่น คอนเนอร์ (1998) จำกัด (มหาชน) (อักษรย่อ: SLC) เป็นบริษัทซอฟต์แวร์ของคนไทยรายแรกที่จดทะเบียนในตลาดหลักทรัพย์ เอ็ม เอ ไอ ซึ่งมีประธานเจ้าหน้าที่บริหารคนปัจจุบันคือกฤษฎา พฤติภัทร
บริษัทนี้มีบริษัทย่อยคือ บริษัท สปริงนิวส์ คอร์ปอเรชั่น จำกัด ที่ได้ให้สัตยาบันต่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ โดยได้รับรองผลชนะการประมูลใบอนุญาตให้ใช้คลื่นความถี่สำหรับการให้บริการโทรทัศน์ระบบดิจิทัล
ประวัติ.
เดือนเมษายน พ.ศ. 2557 บริษัทได้ลดการรับงานจากภาครัฐที่มีอยู่เดิมกว่า 70 เปอร์เซ็นต์ ไปสู่ตลาดเอกชนเพิ่มขึ้น โดยภายในเดือนเดียวกัน ได้มีการซื้อใบสำคัญแสดงสิทธิของบริษัทจากนักลงทุนเป็นจำนวนมาก และในเดือนมิถุนายน บริษัทได้รับเงินมูลค่า 124.50 ล้านบาท จากการขายหุ้นเพิ่มทุน 300 ล้านหุ้น ส่วนในเดือนสิงหาคม อารักษ์ ราษฎร์บริหาร ซึ่งเป็นผู้บริหารได้เปิดเผยว่า บริษัท โซลูชั่น คอนเนอร์ (1998) จำกัด (มหาชน) ได้ทำการคืนเงินให้แก่บริษัท ตงฮั้ว คอมมูนิเคชั่นส์ จำกัด (มหาชน) เป็นจำนวน 250 ล้านบาท และยืนยันว่าไม่ส่งผลกระทบต่อการดำเนินธุรกิจของบริษัทแต่อย่างใด ซึ่งในเดือนเดียวกันนี้ ได้มีการระดมทุนเพื่อจัดซื้ออาคารสถานีโทรทัศน์แห่งใหม่
พ.ศ. 2550 บริษัทได้ลงนามสัญญาติดตั้งระบบสารสนเทศ สำหรับใช้ในการบริหารของมหาวิทยาลัยราชภัฏมหาสารคาม
พ.ศ. 2551 บริษัทร่วมมือกับตลาดหลักทรัพย์ เอ็ม เอ ไอ จัดทำรายงานประจำปีของบริษัทที่จดทะเบียนในรูปแบบหนังสืออิเล็กทรอนิกส์ เพื่อเป็นการเพิ่มช่องทางให้นักลงทุนสามารถเข้าถึงข้อมูลของบริษัทจดทะเบียน
นักกฎหมายอาวุโส มีชัย ฤชุพันธุ์ เคยดำรงตำแหน่งประธานกรรมการบริษัท ก่อนที่จะลาออกในปี พ.ศ. 2562 เนื่องด้วยมีภาระส่วนตัวเพิ่มขึ้น
ผลประกอบการ.
พ.ศ. 2554 บริษัทสามารถทำรายได้ในไตรมาส 3 เกิน 300 เปอร์เซ็นต์ แต่ทางบริษัทเองก็ยอมรับว่ายังคงขาดทุน จากต้นทุนในการดำเนินงาน ส่วนปี พ.ศ. 2556 บริษัทนี้ขาดทุนที่กว่า 197 ล้านบาท แม้ว่าในปีดังกล่าว จะมีผลประกอบการไตรมาส 3/56 ซึ่งเพิ่มขึ้นกว่าไตรมาสก่อนก็ตาม สำหรับปี พ.ศ. 2557 ทางบริษัทได้ยอมรับว่าขาดทุนมากกว่าปีที่แล้ว เนื่องด้วยมีการลงทุนที่ค่อนข้างสูง และในการประชุมสามัญผู้ถือหุ้นประจำปี พ.ศ. 2557 มีการคาดว่าบริษัทจะสามารถล้างขาดทุนสะสมได้ทั้งหมดในปี พ.ศ. 2559
ในปี พ.ศ. 2558 จากการที่บริษัทนี้เข้าซื้อหุ้นบริษัทเนชั่นมัลติมีเดียกรุ๊ป ทางกนก รัตน์วงศ์สกุล ซึ่งเป็นหนึ่งในคณะผู้บริหาร ได้เผยว่าตนไม่มีปัญหาต่อการเข้าซื้อหุ้น แต่อยากให้แสดงถึงความตรงไปตรงมา ส่วนสุทธิชัย หยุ่น ได้ประกาศลาออกจากตำแหน่งประธานบริษัทเพื่อแสดงความเป็นกลาง
จากการประชุมสามัญผู้ถือหุ้นประจำปี 2560 เผยว่าบริษัทยังคงขาดทุน แต่ผลขาดทุนได้ลดลงจากปีก่อน นอกจากนี้ วทันยา วงษ์โอภาสี กรรมการและกรรมการผู้จัดการใหญ่ ได้เผยถึงการเป็นพันธมิตรกับซีเอ็นเอ็น ที่ได้การตอบรับที่ดีจากผู้ชม
เดือนพฤศจิกายน พ.ศ. 2561 ผู้ถือหุ้น 99.99 เปอร์เซ็นต์มีมติอนุมัติให้บริษัท สปริงนิวส์ คอร์ปอเรชั่น จำกัด ซึ่งเป็นบริษัทย่อย จำหน่ายหุ้นสามัญที่บริษัทถือแก่บริษัท ทีวี ไดเร็ค จำกัด (มหาชน) เพื่อนำเงินที่ได้ไปชำระหนี้แก่เจ้าหนี้ของบริษัท รวมถึงบริษัทย่อย อย่างไรก็ตาม ทางบริษัท ทีวี ไดเร็ค จำกัด (มหาชน) ได้ยกเลิกดีลซื้อหุ้นดังกล่าว เนื่องด้วยเงื่อนไขใหม่ไม่ลงตัว กระนั้น บริษัททั้งสองยังคงเป็นพันธมิตรที่ดีต่อกัน
กิจกรรมเพื่อสังคม.
พ.ศ. 2552 บริษัทได้ทำการมอบซอฟต์แวร์ I Love Library (Virtual Library) ซึ่งเป็นโปรแกรมสำหรับทำหนังสืออิเล็กทรอนิกส์ ให้แก่เขตอุตสาหกรรมซอฟต์แวร์ไทย
พรรคเพื่อชาติไทย

พรรคเพื่อชาติไทย (ชื่อย่อ:พ.ชต.ท.) เป็นพรรคการเมืองไทยที่จดทะเบียนจัดตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 เมื่อวันที่ 30 ตุลาคม พ.ศ. 2561 ในชื่อว่า "พรรคพลังไทยรักไทย" โดยมี คฑาเทพ เตชะเดชเรืองกุล และ วินัย ไชยบุตร เป็นหัวหน้าพรรคและเลขาธิการพรรคคนแรก และเคยมีพลเอก ธรรมรักษ์ อิศรางกูร ณ อยุธยา เป็นประธานที่ปรึกษาพรรค
ประวัติ.
พรรคเพื่อชาติไทย จดทะเบียนพรรคการเมือง เมื่อวันที่ 30 ตุลาคม พ.ศ. 2561 ในทะเบียนพรรคการเมือง เลขที่ 16/2561 ในชื่อ พรรคพลังไทยรักไทย มีนาย คฑาเทพ เตชะเดชเรืองกุล และนาย วินัย ไชยบุตร เป็นหัวหน้าพรรคและเลขาธิการพรรคคนแรก ต่อมาทางพรรคได้เชิญ พลเอก ธรรมรักษ์ อิศรางกูร ณ อยุธยา อดีต รัฐมนตรีว่าการกระทรวงกลาโหม ให้มาดำรงตำแหน่งประธานที่ปรึกษาพรรค
ต่อมาในการประชุมใหญ่สามัญ ครั้งที่ 2 พ.ศ. 2561 เมื่อวันที่ 11 พฤศจิกายน พ.ศ. 2561 ที่ประชุมมีมติเลือกตั้งคณะกรรมการบริหารพรรคเพิ่มเติมในตำแหน่งรองหัวหน้าพรรคจำนวน 4 คนได้แก่ ทองจันทร์ จันทร์เต ร้อยตำรวจเอก อธิโชค พุทธปิยบูชา เครือวัลย์ หงษาวงค์ และ อภิวิชญญ์ ทิพย์รัตน์
ในปี 2563 พรรคพลังไทยรักไทย ได้ยื่นต่อนายทะเบียนพรรคการเมืองขอเปลี่ยนชื่อพรรคเป็น "พรรคไทยรักไทย" แต่นายทะเบียนพรรคการเมืองไม่อนุญาต กระทั่งในวันที่ 20 เมษายน ปี พ.ศ. 2564 ทางพรรคพลังไทยรักไทยได้จัดประชุมใหญ่สามัญครั้งที่ 1/2564 ซึ่งที่ประชุมมีมติให้แก้ไขข้อบังคับพรรคเปลี่ยนแปลงชื่อพรรคเป็น พรรคเพื่อชาติไทย เปลี่ยนแปลงภาพเครื่องหมายพรรค เลือกตั้งกรรมการบริหารพรรคแทนตำแหน่งที่ว่างโดย นางสาวเกวลิน บุพชาติ ได้รับเลือกให้ดำรงตำแหน่งเหรัญญิกพรรค
การเลือกตั้ง.
พรรคเพื่อชาติไทย ได้ส่งผู้สมัครรับเลือกตั้งใน การเลือกตั้งเมื่อวันอาทิตย์ที่ 24 มีนาคม พ.ศ. 2562 ในนามพรรคพลังไทยรักไทย และได้รับเลือกตั้งเป็น ส.ส. เข้าสภาทั้งสิ้น 1 คน คือ นายคฑาเทพ ผู้เป็นหัวหน้าพรรค 
บทบาททางการเมือง.
ภายหลังการเลือกตั้งในปี 2562 พรรคพลังไทยรักไทยได้เข้าร่วมรัฐบาลภายใต้การนำของพรรคพลังประชารัฐ และสนับสนุนพลเอก ประยุทธ์ จันทร์โอชา เป็นนายกรัฐมนตรี
อโณทัย จินดามณี

พันตำรวจเอก อโณทัย จินดามณี (16 มิถุนายน พ.ศ. 2511 –) เป็นผู้กำกับสถานีตำรวจภูธรยะหา อดีตผู้กำกับการสถานีตำรวจภูธรเจาะไอร้อง จังหวัดนราธิวาส อดีตผู้กำกับการสถานีตำรวจภูธรป่าตอง จังหวัดภูเก็ต อดีตผู้กำกับการสถานีตำรวจภูธรพบพระ จังหวัดตาก และอดีตผู้กำกับการสถานีตำรวจภูธรรือเสาะ จังหวัดนราธิวาส โดยเป็นหนึ่งในผู้นำ ที่มีบทบาทในการร่วมสนธิกำลังตำรวจและทหาร เข้าปิดล้อมแกนนำกองกำลังติดอาวุธอาร์เคเค
ประวัติ.
เมื่อครั้งดำรงตำแหน่งผู้กำกับการสถานีตำรวจภูธรรือเสาะ จังหวัดนราธิวาส ในเดือนมีนาคม พ.ศ. 2556 เขาได้ทำหน้าที่ร่วมกับร้อยตำรวจตรี แชน วรงคไพสิฐ ในการตรวจสอบจุดเกิดเหตุลอบวางระเบิด ซึ่งมีเจ้าหน้าที่ตำรวจเสียชีวิต 3 นาย ส่วนในเดือนเมษายน ปีเดียวกันนี้ เขาได้ร่วมสนธิกำลัง 4 ชุดปฏิบัติการ เข้ายึดอุปกรณ์ประกอบระเบิดแสวงเครื่อง ที่เตรียมก่อเหตุช่วงสงกรานต์
เดือนสิงหาคมของปีเดียวกัน อโณทัย จินดามณี เป็นหนึ่งในผู้เข้าตรวจสอบที่เกิดเหตุดักสังหารตำรวจรือเสาะ 4 นายด้วยอาวุธปืนเอ็ม 16 ซึ่งผู้ก่อเหตุได้ขโมยอาวุธปืนเอ็ม 16 กับปืนพกไปอย่างละ 4 กระบอก
วันที่ 5 ตุลาคม พ.ศ. 2556 เขาเป็นหนึ่งในผู้ร่วมสนธิกำลังตำรวจและทหารจำนวนกว่า 50 คน เข้าปิดล้อมตรวจค้นบ้านพักที่ต้องสงสัย ที่อำเภอรือเสาะ จังหวัดนราธิวาส หลังสืบทราบว่ากองกำลังติดอาวุธของหนึ่งในแกนนำอาร์เคเคหลบซ่อนตัวเพื่อเตรียมก่อเหตุ และเกิดการยิงปะทะกัน โดยตำรวจเสียชีวิต 2 นาย ส่วนกองกำลังติดอาวุธอาร์เคเคเสียชีวิต 4 คน (หนึ่งในนั้นคือเปเล่ดำ) และยอมมอบตัว 7 คน
หลังจากสอบสวนผู้ต้องหาที่ยอมมอบตัวทั้ง 7 คน อโณทัย จินดามณี ได้ร่วมสนธิกำลังเข้าพิสูจน์ทราบ ณ แหล่งซุกซ่อนอาวุธปืน โดยเจ้าหน้าที่ได้กระจายกำลังและใช้สุนัขดมกลิ่น กระทั่งพบอาวุธปืนและอุปกรณ์ประกอบระเบิดแสวงเครื่อง พร้อมทำการเข้ายึดเพื่อป้องการการก่อเหตุ ในภายหลัง เขายังได้เดินทางไปพบปะชาวบ้านเพื่อทำความเข้าใจกรณีเจ้าหน้าที่กระทำการวิสามัญฯแกนนำอาร์เคเคพร้อมพวกรวม 4 คน ของวันที่ 5 ตุลาคมที่ผ่านมา ซึ่งชาวบ้านทุกคนต่างเข้าใจถึงการปฏิบัติงานของเจ้าหน้าที่ และพร้อมเป็นหูเป็นตาให้แก่ทางการ
และช่วงปี พ.ศ. 2558–2559 เขาเป็นผู้นำกลังเจ้าหน้าที่ตำรวจจับกุมผู้ก่อเหตุยิงตำรวจอำเภอศรีสาคร รวมถึงเป็นผู้มีส่วนร่วมในการตรวจสอบสถานที่ก่อเหตุลอบวางระเบิดทหารพราน จากความไม่สงบในชายแดนภาคใต้ของประเทศไทย
เดือนพฤศจิกายน พ.ศ. 2560 เมื่อครั้งดำรงตำแหน่งผู้กำกับการสถานีตำรวจภูธรพบพระ จังหวัดตาก เขาได้เป็นประธานการประชุมข้าราชการตำรวจในสังกัด เพื่อมอบนโยบาย และมอบใบประกาศแก่ข้าราชการดีเด่นประจำเดือน
อโณทัย จินดามณี ยังเคยดำรงตำแหน่งผู้กำกับการสถานีตำรวจภูธรป่าตอง ซึ่งถือเป็นบุคคลที่มีชื่อเสียงในจังหวัดภูเก็ต โดยในเดือนสิงหาคม พ.ศ. 2561 เขาได้ให้พนักงานดูสำนวนคดีฆาตกรรมย้อนหลัง ซึ่งเกิดขึ้นก่อนที่เขาเข้าดำรงตำแหน่ง รวมถึงมีการนำกำลังทหารและฝ่ายปกครองอำเภอกะทู้ เข้าตรวจสอบสถานบันเทิงของผู้ก่อเหตุ
กระทั่งเดือนพฤศจิกายน พ.ศ. 2562 ได้มีคำสั่งแต่งตั้งให้เขาดำรงตำแหน่งผู้กำกับการสถานีตำรวจภูธรเจาะไอร้อง จังหวัดนราธิวาส
กิจกรรมเพื่อสังคม.
เดือนเมษายน พ.ศ. 2562 อโณทัย จินดามณี เป็นประธานโครงการแจกหมวกนิรภัย โดยมีผู้เข้าร่วมโครงการกว่า 500 คน และในเดือนกันยายนของปีเดียวกัน เขาได้ร่วมมอบรางวัล “คนดีศรีป่าตอง” แก่บุคคลในพื้นที่ป่าตอง อำเภอกระทู้ จังหวัดภูเก็ต เพื่อเป็นการเชิดชูเกียรติและตอบแทนบุคคลผู้กระทำความดี รวมถึงในเดือนสิงหาคม เขาเป็นผู้มอบประกาศนียบัตร พร้อมทุนการศึกษา และเสื้อชูชีพสำหรับเด็ก แก่เยาวชนที่เก็บขยะมูลฝอยตามแหล่งน้ำ
พรรคสิงคโปร์ก้าวหน้า

พรรคสิงคโปร์ก้าวหน้า (Chinese: 新加坡前进党, ภาษามลายู: Parti Kemajuan Singapura, ภาษาทมิฬ: சிங்கப்பூர் முன்னேற்றக் கட்சி, abbreviation: PSP) เป็นพรรคการเมืองของประเทศสิงคโปร์ ก่อตั้งโดย ตัน เชง บอค อดีตสมาชิกสภาผู้แทนราษฎร และสมาชิกอีก 11 คนในปี ค.ศ. 2019
ประวัติการก่อตั้ง.
พรรคสิงคโปร์ก้าวหน้าก่อตั้งอย่างเป็นทางการเมื่อวันที่ 28 มีนาคม ค.ศ. 2019 ภายหลังที่ได้รับการอนุมัติโดยสำนักทะเบียนแห่งสังคมของสิงคโปร์ โดยแรกเริ่มก่อตั้งโดยอดีตสมาชิกพรรคกิจประชาชน 12 คน พรรคสิงคโปร์ก้าวหน้าก่อตั้งโดยตัน เชง บอค ซึ่งก่อตั้งเป็นพรรคการเมืองเนื่องจากผลของความกัดกร่อนในระบบธรรมาภิบาลในส่วนของความโปร่งใส ความอิสระ และภาระรับผิดชอบ
การเดินทางคอน-ติกิ

การเดินทางคอน-ติกิ เป็นการเดินทางด้วยแพจากทวีปอเมริกาใต้ ข้ามมหาสมุทรแปซิฟิกไปยังพอลินีเชียในปี ค.ศ. 1947 การเดินทางครั้งนี้นำโดยทอร์ เฮเยอร์ดาห์ล นักผจญภัยชาวนอร์เวย์ ชื่อคอน-ติกิ มาจากพระนามเดิมของ Viracocha พระผู้สร้างของชาวอินคา นอกจากนี้ยังเป็นชื่อหนังสือที่เฮเยอร์ดาห์ลเขียนหลังเสร็จสิ้นการเดินทาง (แปลไทยในชื่อ "ล่องแพสู่แปซิฟิค") และชื่อภาพยนตร์ในปี ค.ศ. 2012 (ชื่อไทยของภาพยนตร์คือ "ลอยทะเลให้โลกหงายเงิบ")
เฮเยอร์ดาห์ลเชื่อว่าชาวอเมริกาใต้เป็นผู้ตั้งรกรากในพอลินีเชียตั้งแต่ยุคก่อนโคลัมบัส เขาจึงสร้างแพด้วยวัสดุและเทคโนโลยีในสมัยนั้นเพื่อพิสูจน์สมมติฐานดังกล่าว แพคอน-ติกิสร้างจากลำต้นไม้บัลซา 9 ต้น ประกอบเข้าด้วยกันด้วยเชือกกัญชง ขอบเรือและคัดแคงทำจากไม้สน เสาแพทำจากไม้โกงกาง ส่วนเพิงพักทำจากไม้ไผ่มุงด้วยใบตอง ด้านอาหารที่คณะเดินทางนำไปด้วยได้แก่ น้ำดื่ม 1,040 ลิตร มะพร้าว มันเทศ น้ำเต้า และผักผลไม้อื่น ๆ นอกจากนี้กองทัพสหรัฐยังสนับสนุนอาหารกระป๋อง อาหารแห้งและอุปกรณ์ยังชีพจำนวนหนึ่ง ระหว่างเดินทาง คณะเดินทางจับปลาได้จำนวนมาก เช่น ปลานกกระจอก ปลาอีโต้มอญ และปลาทูน่าครีบเหลือง ขณะที่ด้านการสื่อสารคณะเดินทางใช้วิทยุที่มีรหัสเรียกขาน LI2B เพื่อติดต่อกับสถานีในทวีปอเมริกา
28 เมษายน ค.ศ. 1947 เฮเยอร์ดาห์ลพร้อมด้วยลูกเรือ 5 คนได้แก่ ผู้นำทาง เอริก เฮสเซลแบร์ก (Erik Hesselberg) ผู้ดูแลสัมภาระ เบงต์ แดเนียลส์สัน (Bengt Danielsson) วิศวกร แฮร์มัน วัตซิงเกอร์ (Herman Watzinger) และผู้ดูแลวิทยุสื่อสาร คนุต ฮอกลันด์ (Knut Haugland) และทอร์สตีน ราบี (Torstein Raaby) พร้อมด้วยนกแก้วชื่อ โลริตา ออกเดินทางจากเมืองคาเญา ประเทศเปรู โดยมีเรือของกองทัพเปรูลากออกจากฝั่งเพื่อหลีกเลี่ยงเรือลำอื่น ๆ ก่อนจะล่องไปตามกระแสน้ำฮุมบ็อลท์ วันที่ 30 กรกฎาคม คณะเดินทางมองเห็นแผ่นดินแรกคืออะทอลล์ปูกา-ปูกา ในหมู่เกาะดิสแอปพอยต์เมนต์ จากนั้นวันที่ 4 สิงหาคม คณะเดินทางไปถึงอะทอลล์แองกาเตาและพบกับชาวบ้านบนเกาะ แต่พวกเขาไม่สามารถขึ้นฝั่งได้ ต่อมาในวันที่ 7 สิงหาคม แพคอน-ติกิชนเข้ากับแนวปะการังก่อนจะเกยหาดของเกาะ Raroia ในหมู่เกาะตูอาโมตัส การเดินทางจึงต้องยุติลงหลังคณะเดินทางล่องด้วยระยะทาง 6,980 กิโลเมตร เป็นเวลา 101 วัน ภายหลังคณะเดินทางออกจากเกาะ Raroia ไปยังตาฮีตีด้วยเรือใบของฝรั่งเศส โดยมีซากแพคอน-ติกิ พ่วงไปด้วย
การเดินทางคอน-ติกิแสดงให้เห็นถึงความเป็นไปได้ในการเดินทางด้วยแพจากทวีปอเมริกาใต้มายังพอลินีเชีย รวมถึงความเป็นไปได้ที่บรรพบุรุษของชาวพอลินีเชียมาจากอเมริกาใต้ อย่างไรก็ตาม สมมติฐานของเฮเยอร์ดาห์ลไม่ได้การยอมรับในวงวิชาการ เวด เดวิส นักมานุษยวิทยาชาวแคนาดาวิจารณ์ว่า "สมมติฐานของเฮเยอร์ดาห์ลนั้น "ละเลย" ต่อหลักฐานทางภาษาศาสตร์ ชาติพันธุ์วรรณนา และพฤกษศาสตร์พื้นบ้านที่มีอยู่จำนวนมาก" ปัจจุบันนักประวัติศาสตร์ส่วนใหญ่เชื่อว่าชาวพอลินีเชียเป็นส่วนหนึ่งของชาวออสโตรนีเซีย และมีบรรพบุรุษมาจากทางตะวันตกหรือทวีปเอเชีย โดยอิงจากการศึกษาทางภาษาศาสตร์ โบราณคดีและพันธุศาสตร์
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
มินา

มินา  เป็นย่าน (Neighborhood) แห่งหนึ่งของเมืองมักกะฮ์ ซึ่งอยู่ในแคว้นมักกะฮ์ที่อยู่ทางภาคตะวันตกของประเทศซาอุดีอาระเบีย ตั้งอยู่ทางตะวันออกของมักกะฮ์ไป 5 กิโลเมตร โดยมีพื้นที่ประมาณ 20 ตารางกิโลเมตร และตั้งอยู่บนถนนระหว่างใจกลางมักกะฮ์และเขาอารอฟัต
ภาพรวม.
มินาเป็นที่รู้จักในช่วงที่ผู้แสวงบุญมาทำพิธี "ฮัจญ์" โดยที่หุบเขาของมินา มีสะพานญะมะรอตอยู่ ซึ่งเป็นที่ที่ทำพิธีการขว้างหินใส่เสาหิน โดยจะทำพิธีนี้ในช่วงตะวันขึ้นจนถึงตะวันตกในวันสุดท้ายของพิธีฮัจญ์. มินาเป็นสถานที่ที่ผู้แสวงบุญมาขว้างหิน เพื่อรำลึกถึงนบีอิบรอฮีม (อับราฮัม) ที่ขว้างหินใส่มารร้ายที่มาระหว่างเขากับอัลลอฮ์. ผู้แสวงบุญหลายคนได้เดินวนรอบกะอ์บะฮ์เจ็ดรอบ แล้วไปเยี่ยมชมบ่อซัมซัม. ส่วนใหญ่จะใช้เวลาคืนแรกที่ทุ่งมินา เหตุการณ์นี้เกิดขึ้นตั้งแต่วันที่แปดถึงสิบสองของพิธีฮัจญ์ ตอนอยู่ที่มินานั้น ผู้ชายกับหญิงไม่สามารถนอนด้วยกันได้
ในระหว่างสงครามกลางเมืองซีเรีย ทางประชาคมระหว่างประเทศ (international community) ได้กดดันซาอุดอาระเบียให้แปลงเต้นท์ที่ไม่มีใครอยู่เป็นบ้านสำหรับผู้ลี้ภัยทางสงคราม
เหตุเหยียบกันในปีค.ศ. 2015.
เมื่อวันที่ 24 กันยายน ค.ศ. 2015 ได้เกิดเหตุการณ์เหยียบกันที่สี่แยกของถนนสาย 204 และ 223 ซึ่งเป็นถนนที่ไปยังสะพานญะมะรอต ทำให้ผู้คนกว่า 2,000 คนหายใจไม่ออกและถูกเหยียบจนเสียชีวิต ในขณะที่อีก 934 คนแค่บาดเจ็บ มันเป็นอุบัติเหตุที่ร้ายแรงที่สุดนับตั้งแต่ปีค.ศ.1990 ซึ่งมีผู้เสียชีวิตไป 1,426 คน และเป็นการเหยียบกันตายมากที่สุดของศตวรรษที่ 21 โดยทำให้มีผู้เสียชีวิตไปอย่างน้อย 2,236[ [update]] คน ส่วนทาง Associated Press รายงานว่ามีคนเสียชีวิตไป 2,411[ [update]] คน
พรรคคอมมิวนิสต์ทะเลจีนใต้

พรรคคอมมิวนิสต์ทะเลใต้ (ตัวย่อ SSCP), หรือเรียกอีกชื่อว่า พรรคนานยางคอมมิวนิสต์ , เป็นพรรคการเมืองลัทธิคอมมิวนิสต์ ในเอเชียตะวันออกเฉียงใต้ ก่อตั้งในปี ค.ศ. 1925 เมื่อพรรคคอมมิวนิสต์แห่งประเทศจีนได้แยกย้ายพลัดถิ่นในภูมิภาคเพื่อสร้างทางไปสู่พรรคคอมมิวนิสต์ระดับภูมิภาค
ซึ่งพรรคคอมมิวนิสต์ทะเลใต้ มีสถานที่ทำการอยู่ที่ประเทศสิงคโปร์. และในปี ค.ศ. 1930 พรรคคอมมิวนิสต์ทะเลใต้ได้ถูกยกเลิก และพรรคคอมมิวนิสค์ระดับชาติได้ก่อตั้งขึ้น เช่นพรรคคอมมิวนิสต์อินโดจีน (นำโดยโฮจิมินห์), พรรคคอมมิวนิสต์มลายา และพรรคคอมมิวนิสต์แห่งประเทศไทย
เสียงประชาชน (ประเทศสิงคโปร์)

เสียงประชาชน (PV) เป็นพรรคการเมืองในประเทศสิงคโปร์ และนำโดยอดีตสมาชิกพรรคความเป็นปึกแผ่นแห่งชาติ และเลขาธิการพรรคอย่าง ลิมทีน ลีมทีนเป็นสมาชิกสภาผู้แทนราษฎรจากกลุ่มแลมพายส์ในการเลือกตั้งเมื่อปี ค.ศ. 2015 ภายใต้การนำของพรรคความเป็นปึกแผ่นแห่งชาติ อย่างไรก็ตาม ลิมทีนได้ลาออกจากพรรคความเป็นปึกแผ่นแห่งชาติเมื่อวันที่ 22 พฤษภาคม ค.ศ. 2017
อุดมการณ์และวัตถุประสงค์.
สโลแกนเสียงประชาชนคือ "วางประชาชนเป็นหนึ่ง" ซึ่งเสียงประชาชนมุ่งมั่นที่จะสร้างชาติสิงคโปร์มากมาย เช่นการสร้างความเสมอภาค ความยุติธรรม ประชาธิปไตยโดยตรง ความเป็นธรรมและการขยายโอกาส
อลัน ปีเตอร์ คาเยตาโน

อลัน ปีเตอร์ คาเยตาโน (เกิดเมื่อวันที่ 28 ตุลาคม ค.ศ. 1970) เป็นนักการเมืองและนักการทูตชาวฟิลิปปินส์ ปัจจุบันเป็นประธานสภาผู้แทนราษฎรฟิลิปปินส์ ซึ่งก่อนหน้านี้เป็นเลขาธิการกระทรวงการต่างประเทศฟิลิปปินส์เมื่อปี ค.ศ. 2017 จนถึงปี ค.ศ. 2018 และเมื่อปี 2007 จนถึงปี ค.ศ. 2017 อลัน ปีเตอร์เป็นวุฒิสมาชิก ซึ่งบิดาของอลัน ปีเตอร์ ชื่อ เรนี คาเยตาโน และพี่สาว ไพอา คาเยตาโน ต่างเป็นวุฒิสมาชิก คาเยตาโนเป็นประธานคณะกรรมการจัดงาน ซีเกมส์ 2019 ดูแลสถานที่ในประเทศฟิลิปปินส์และเป็นประธานลารองวอลเลย์บอลซาฟิลิปปินส์
เพลงของนายพลคิม จ็อง-อึน

"เพลงของนายพลคิม จ็อง-อึน" (เกาหลี: ) เป็นเพลงโฆษณาชวนเชื่อของประเทศเกาหลีเหนือ ผลิตขึ้นเมื่อปี ค.ศ. 2015 ซึ่งเพลงดังกล่าวเป็นเพลงมอบให้แก่ผู้นำประเทศ คิม จ็อง-อึน เช่นเดียวกับเพลงผู้นำเกาหลีเหนืออื่นๆ เพลงของนายพลคิม จ็อง-อึนมีเนื้อเพลงจำนวน 3 ส่วน
โมซัมเมล ฮอสเซน

โมซัมเมล ฮอสเซน (เกิดเมื่อวันที่ 1 สิงหาคม ค.ศ. 1940 – เสียชีวิตเมื่อวันที่ 10 มกราคม ค.ศ. 2020) จบแพทยศาสตร์บัณฑิตและปริญญาตรีศัลยศาสตร์ เป็นนักการเมืองและสมาชิกรัฐสภาจากเมืองบาเกอร์แฮต เขต 1 เมื่อปี ค.ศ. 1991 ภายหลังเป็นสมาชิกรัฐสภาเมืองบาเกอร์แฮตเขต 4 ในปี ค.ศ. 1996 และได้รับการเลือกตั้งตั้งแต่การเลือกตั้งเมื่อปี ค.ศ. 2008 ค.ศ. 2014 และ ค.ศ. 2018 โดยสังกัดสันนิบาตอวามี
นอกจากนี้ฮอสเซนยังได้รับการเลือกตั้งเป็นรัฐมนตรีว่าการกระทรวงสวัสดิการสังคม และกระทรวงสตรีและกิจการเด็ก ในปี ค.ศ. 1996 นอกจากนี้ยังเป็นประธานกรรมาธิการสามัญของกระทรวงสวัสดิการสังคม
ฮอสเซนเสียชีวิตเมื่อวันที่ 10 มกราคม ค.ศ. 2020 จากโรคไตด้วยวัย 79 ปี
ิอ้างอิง.
<templatestyles src="Reflist/styles.css" />
ฟุมิโอะ อาเบะ

ฟุมิโอะ อาเบะ เกิดเมื่อวันที่ 23 มิถุนายน ค.ศ. 1922 – เสียชีวิตเมื่อวันที่ 6 ธันวาคม ค.ศ. 2006 เป็นนักการเมืองและเป็นรัฐมนตรีสำหรับหน่วยงานพัฒนาฮอกไกโดและโอกินาวา สังกัดพรรคเสรีประชาธิปไตย
งานการเมือง.
อาเบะได้รับการเลือกตั้งครั้งแรกในสภาล่างเมื่อปี ค.ศ. 1969 และเป็นรัฐมนตรีสำหรับหน่วยงานพัฒนาฮอกไกโดและโอกินาวาในปี ค.ศ. 1989 ในคณะรัฐมนตรีของ โทะชิกิ ไคฟุ อะเบะเป็นเลขาธิการของคิอิจิ มิยาซาวะ จนถึงธันวาคม ค.ศ. 1991 ฟุมิโอะ อาเบะได้วางมือทางการเมืองในปี ค.ศ. 1993
อาเบะเสียชีวิตจากโรคหัวใจล้มเหลวที่เมืองฮาโกดาเตะ, จังหวัดฮกไกโด เมื่อวันที่ 6 ธันวาคม ค.ศ. 2006 ด้วยวัย 84 ปี
การ์โลส บักกา

การ์โลส อาร์ตูโร บักกา อาฮูมาดา (เกิดวันที่ 8 กันยายน ค.ศ. 1986) เป็นนักฟุตบอลชาวโคลอมเบีย ปัจจุบันเล่นในตำแหน่งกองหน้าให้กับอัตเลติโกฆูนิออร์ สโมสรในกาเตโกริอาปริเมราเอ
บักกาเริ่มต้นอาชีพกับสโมสรอัตเลติโกจูเนียร์ ซึ่งเขาได้เป็นผู้ทำประตูสูงสุดในกาเตโกรีอาปรีเมรา เอ อาเปอร์ตูรา ฤดูกาล 2010 ต่อมาในเดือนมกราคม ค.ศ. 2012 เขาย้ายไปกลึบบรึคเคอ ซึ่งเขาได้เป็นผู้ทำประตูสูงสุดอีกครั้งในเบลเจียนโปรลีก ฤดูกาล 2012–13 ก่อนที่จะย้ายไปเซบิยาด้วยค่าตัว 7 ล้านยูโร เขาพาเซบิยาชนะเลิศยูฟ่ายูโรปาลีก 2 สมัย โดยเขายิงสองประตูในนัดชิงชนะเลิศปี 2015 ต่อมาในฤดูร้อนปีเดียวกัน เขาย้ายไปมิลานในเซเรียอาด้วยค่าตัว 30 ล้านยูโร. ก่อนที่จะก่อนกลับสู่บิยาร์เรอัลในอีกสองปีถัดมาด้วยการยืมตัว และย้ายอย่างถาวรในปีถัดมา เขาพาทีมคว้าแชมป์ยูฟ่ายูโรปาลีกในปี ค.ศ. 2021ในฤดูกาลถัดมาเขาย้ายร่วมทีมกรานาดา โดยไม่มีค่าตัวในฤดูกาลถัดมา
บักกาเล่นให้กับทีมชาติโคลอมเบียมาตั้งแต่ ค.ศ. 2012 เขาได้เล่นในรายการสำคัญอย่างฟุตบอลโลกปี 2014 และ 2018 และโกปาอาเมริกาปี 2015 และ 2016 (เซนเตนาริโอ)ซึ่งเขาพาทีมจบอันดับที่สาม เขาประกาศอำลาทีมชาติหลังจบฟุตบอลโลก 2018 ซึ่งทีมของเขาตกรอบ 16 ทีมสุดท้าย
เกียรติประวัติ.
อัตเลติโกฆูนิเนียร์
เซบิยา
มิลาน
โคลอมเบีย
รางวัลส่วนตัว
พิธีศพของกอเซม โซเลย์มอนี

พิธีศพของกอเซม โซเลย์มอนี ซึ่งเป็นนายพลที่สำคัญของกองพิทักษ์ปฏิวัติอิสลาม (IRGC) ได้จัดขึ้นระหว่างวันที่ 4 ถึง 7 มกราคม 2020 ในประเทศอิรัก และอิหร่าน – อาทิ ในเมืองแบกแดด, กัรบะลาอ์, นาจาฟ, แอฮ์วอซ, แมชแฮด, เตหะราน, กอม และบ้านเกิดเมืองนอนของเขาในเมืองเฆร์มอน พิธีศพของโซเลย์มอนีในพื้นที่ของเมืองเตะหะรานได้รับขนานนามว่า "เป็นพิธีศพที่เนืองแน่นมากที่สุดนับตั้งแต่พิธีศพของมัรเญียะอ์สูงสุด รูฮุลลอฮ์ โคมัยนี" ซึ่งเป็นผู้สถาปนา สาธารณรัฐอิสลามอิหร่าน ในปี 1989
เมื่อวันที่ 7 มกราคม 2020 ได้มีเหตุโกลาหล ส่งผลให้ประชาชนแตกตื่น จนนำไปสู่เหตุการณ์ที่มีผู้เสียชีวิต 56 ราย และบาดเจ็บอีกกว่า 200 ราย
อิรัก.
เมื่อวันที่ 5 มกราคม พิธีเคลื่อนขบวนศพของกอเซม โซเลย์มอนีได้จัดขึ้นที่เมืองแบกแดด ท่ามกลางผู้ไว้อาลัยนับพันคนที่มี่กันอย่างเนืองแน่น มีการสะบัดธงชาติ และธงประจำกองทัพอิหร่าน และมีการพูดเปล่งเสียงกันความว่า "ไปตายซะอเมริกา, ไปตายซะอิสราเอล"มีการเริ่มเคลื่อนขบวนที่มัสยิดอัล-กัสฮิมิยาห์ ในเมืองแบกแดด นายกรัฐมนตรีอิรัก อาดีล อับดุลมะฮ์ดี และเหล่าผู้บังคับบัญชากองหนุนอิหร่านร่วมพิธีด้วย ร่างโซเลย์มอนีได้ถูกนำไว้ที่เมืองอันศักดิ์สิทธิ์ชี ของกัรบะลาอ์ และนาจาฟ
มัสฮัด และอาห์วาซ.
สถานีโทรทัศน์แห่งอิหร่าน ได้เผยแพร่ภาพผู้ไว้อาลัยล้านกว่าคนในเมืองมัสฮัดและอาห์วาซ ในวันที่ 5 มกราคม
เคอร์มาน.
จากที่สำนักข่าวฟร็องส์แว็งต์-กัทร์ ได้รายงานจำนวนผู้ร่วมไว้อาลัยในพื้นที่เมืองเคอร์มาน, อาห์วาซ, มัสฮัด, เตหะราน และกอม มีจำนวนคนเฉลี่ยเดียวกัน บีบีซี ได้เผยแพร่คำพูดของฝูงชนในระหว่างการเคลื่นขบวนว่า "ขอความตายจงมีแก่อเมริกา" และ "ขอความตายจงมีแก่ทรัมป์"
โซเลย์มอนีได้ขอไว้ก่อนที่จะเสียชีวิตว่า เขาขอให้เอาร่างของเขาไปไว้คู่กับหลุมฝังศพมูฮัมหมัด-ฮอสเซน ยูโสฟาลาฮิ และยังขอหลุมฝังศพแบบ "เรียบง่าย แบบเพื่อน"ชะฮีด"" และขอให้สลักบนจารึกว่า "นายทหาร กอเซม โซเลย์มอนี"  โดยไม่มีการกล่าวพรรณนาใด ๆ
เหตุโกลาหล.
เมื่อวันที่ 7 มกราคม 2020 ได้มีเหตุโกลาหล ส่งผลให้ประชาชนแตกตื่น และเหยียบกันจนเสียชีวิต ในระหว่างพิธีศพของโซเลย์มอนี จนนำไปสู่เหตุการณ์ที่มีผู้เสียชีวิต 56 ราย และบาดเจ็บอีกกว่า 200 ราย ประธานฝ่ายจัดงานพิธ๊ เมฮดิ ซาดาฟี ได้กล่าวกับสำนักงานข่าวนักเรียนอิหร่าน ว่า พิธีการฝังศพจำเป็นต้องถูกยเลิกหลังจากการเสียชีวิต
ผลสืบเนื่อง.
มีภาพจำนวนมากแสดงถึงฝูงชนที่มาร่วมงานที่เมืองเตหะราน รัฐมนตรีว่าการกระทรวงต่างประเทศอิหร่าน จาวาส ซาลิบ ทวีตข้อความ: "คุณยังคงจินตนาการว่าคุณกำลังทำลายความศรัทธาของชาติอันยิ่งใหญ่และประชาชนของประเทศนี้ได้? จุดจบของสหรัฐในภูมิภาคเอเชียตะวันตกเฉียงใต้กำลังเริ่มขึ้น"
อาดิลัน อาลีอิสเฮาะ

อาดิลัน อาลีอิสเฮาะ (เกิด 8 พฤศจิกายน พ.ศ. 2509) เป็นที่ปรึกษารัฐมนตรีช่วยว่าการกระทรวงเกษตรและสหกรณ์ (อิทธิ ศิริลัทธยากร) อดีตสมาชิกสภาผู้แทนราษฎรจังหวัดยะลา 1 สมัย
ประวัติ.
อาดิลัน อาลีอิสเฮาะ เกิดเมื่อวันที่ 8 พฤศจิกายน พ.ศ. 2509 เป็นบุตรของนายวิสิทธิ์ และ นางวัชรี อาลีอิสเฮาะ สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยรามคำแหง สมรสกับ เสาวลักษณ์ เหล็มเส็ม มีบุตร-ธิดา 3 คน
งานการเมือง.
อาดิลัน เข้าสู่วงการการเมืองด้วยการเป็นสมาชิกสภาเทศบาลนครยะลา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะภูริพงศ์ พงษ์สุวรรณศิริ บุตรชายของประเสริฐ พงษ์สุวรรณศิริ จากพรรคประชาธิปัตย์ ไปได้
ต่อมาในรัฐบาลแพทองธาร ชินวัตร เขาจึงได้รับการเเต่งตั้งเป็นที่ปรึกษารัฐมนตรีช่วยว่าการกระทรวงเกษตรและสหกรณ์ (อิทธิ ศิริลัทธยากร) ในวันที่ 29 ตุลาคม พ.ศ. 2567 ปัจจุบันได้ลาออกจากสมาชิกพรรคพลังประชารัฐและย้ายมาสมัครเป็นสมาชิกพรรคกล้าธรรม
สมาชิกสภาผู้แทนราษฎร.
อาดิลัน อาลีอิสเฮาะ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อับดุลอายี สาแม็ง

อับดุลอายี สาแม็ง (เกิด 7 กุมภาพันธ์ พ.ศ. 2499) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดยะลา สังกัดพรรคประชาชาติ อดีตสมาชิกวุฒิสภาจังหวัดยะลา และอดีตรองนายกองค์การบริหารส่วนจังหวัดยะลา
ประวัติ.
อับดุลอายี สาแม็ง เกิดเมื่อวันที่ 7 กุมภาพันธ์ พ.ศ. 2499 เป็นบุตรของนายยูโซ๊ะ และ นางเจ๊ะวอ สาแม็ง สำเร็จการศึกษาระดับปริญญาตรี วิศวกรรมศาสตรบัณฑิต จาก มหาวิทยาลัยเกษตรศาสตร์ และ ศิลปศาสตรมหาบัณฑิต สาขาวิชาพัฒนาสังคม จาก สถาบันบัณฑิตพัฒนบริหารศาสตร์ สมรสกับนางธนินี สาแม็ง มีบุตร-ธิดา 6 คน
การทำงาน.
อับดุลอายี ทำอาชีพธุรกิจส่วนตัว โดยการดำรงตำแหน่งกรรมการผู้จัดการและกรรมการ ที่ห้างหุ้นส่วนจำกัดยะลาทรายทอง และ บริษัทสลามัตแก๊ส จำกัด ซึ่งเป็นกิจการของครอบครัว
งานการเมือง.
อับดุลอายี เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดยะลา เมื่อ พ.ศ. 2543 และ ดำรงตำแหน่งรองนายกองค์การบริหารส่วนจังหวัดยะลา ใน พ.ศ. 2545 ถึง พ.ศ. 2557 ก่อนที่จะดำรงตำแหน่งเป็นสมาชิกวุฒิสภาจังหวัดยะลา ในปี พ.ศ. 2557 จนกระทั่งได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคประชาชาติ (พ.ศ. 2561) 
สมาชิกสภาผู้แทนราษฎร.
อับดุลอายี สาแม็ง ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
สมาชิกวุฒิสภา.
อับดุลอายี สาแม็ง ได้รับการเลือกตั้งเป็นสมาชิกวุฒิสภามาแล้ว 1 สมัย คือ
อูอี แอลอาร์ที

อูอี แอลอาร์ที หรือเรียกอีกชื่อว่า อูอี-ชินซอล แอลอาร์ที เป็นระบบขนส่งทางรางขนาดกลางโดยเป็นส่วนหนึ่งของรถไฟใต้ดินโซล โดยสถานีส่วนใหญ่อยู่ใต้ดิน ด้วยระยะทาง เส้นทางขนส่งรางเบาเริ่มจากเมืองอูอีซึ่งเป็นเมืองทางตอนเหนือของSeoul โดยเปิดให้บริการครั้งแรกเมื่อวันที่ 2 กันยายน ค.ศ. 2017 โดยคาดหวังว่าจะมีผู้ใช้บริการ 110,000 คนต่อวัน จำนวน 13 สถานี โดยเชื่อมสถานีที่ 4 มหาวิทยาลัยซังชิน , สถานีที่ 6 เมืองโบมุน
โดยมีรถไฟใต้ดินให้บริการถึง 18 เครื่อง สร้างโดย โรเต็ม ฮุนได โดยมีรถไฟคล้าย แวนคูเวอร์ ของสถานีรถไฟในประเทศแคนาดา
สมเด็จพระพนรัตน์ วัดพระเชตุพน

สมเด็จพระพนรัตน์ เป็นเจ้าคณะใหญ่คณะใต้ และเจ้าอาวาสรูปแรกของวัดพระเชตุพนวิมลมังคลารามราชวรมหาวิหาร
ประวัติ.
สมเด็จพระพนรัตน์ ไม่ทราบนามเดิม<templatestyles src="การอ้างอิง/styles.css"/>[ก] เกิดวันอังคาร ขึ้น 9 ค่ำ เดือน 3 ปีขาล พ.ศ. 2277 ตรงกับรัชสมัยสมเด็จพระเจ้าอยู่หัวบรมโกศ 
ถึงรัชสมัยสมเด็จพระเจ้ากรุงธนบุรี ท่านเป็นพระราชาคณะที่ "พระธรรมเจดีย์" อยู่วัดนาค เมื่อทรงปราบชุมนุมเจ้าพระฝางสำเร็จแล้ว จึงโปรดให้ท่านขึ้นไปเมืองพิษณุโลกเพื่อจัดการสังฆมณฑลฝ่ายเหนือ เสร็จแล้วจึงทรงเลื่อนเป็น"พระพิมลธรรม" มาครองวัดโพธาราม ในช่วงปลายรัชกาล พระเจ้ากรุงธนบุรีสำคัญพระองค์ว่าเป็นโสดาบัน จึงรับสั่งให้พระภิกษุถวายบังคม ครั้งนั้นมีพระภิกษุ 3 รูป คือ สมเด็จพระสังฆราช (ศรี) พระพุทธาจารย์ และพระพิมลธรรม ไม่ยอมทำ จึงทรงถอดจากสมณศักดิ์และเฆี่ยนทั้งสามรูป
เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษก จึงโปรดให้ทั้ง 3 รูปรับสมณศักดิ์คืนดังเดิม ให้ไปครองพระอารามตามเดิม และทรงสรรเสริญว่าท่าน "มีสันดานสัตย์ซื่อมั่นคง ดำรงรักษาพระพุทธศาสนาโดยแท้ มิได้อาลัยแก่ร่างกายและชีวิต ควรเป็นที่นับถือไหว้นบเคารพสักการบูชา แม้มีข้อสงสัยสิ่งใดในพระบาลีไปภายหน้า จะให้ประชุมพระราชาคณะไต่ถาม ถ้าพระผู้เป็นเจ้าทั้ง 3 ว่าอย่างไรแล้ว พระราชาคณะอื่น ๆ จะว่าอย่างอื่นไป ก็คงจะเชื่อถ้อยคำพระผู้เป็นเจ้าทั้ง 3 ซึ่งจะเชื่อถ้อยฟังความตามพระราชาคณะอื่น ๆ ที่เป็นพวกมากนั้นหามิได้ ด้วยเห็นใจเสียครั้งนี้แล้ว" แล้วโปรดให้พระสงฆ์วัดบางว้าใหญ่ และวัดโพธารามเข้ามารับบิณฑบาตในพระราชวังทั้ง 2 โดยผลัดเวรกันวัดละ 7 วันเป็นนิจกาล ถึงปี พ.ศ. 2337 จึงโปรดให้เลื่อนเป็น"สมเด็จพระพนรัตน"
ท่านถึงมรณภาพในรัชกาลพระบาทสมเด็จพระพุทธเลิศหล้านภาลัย
วัชระ ยาวอหะซัน

วัชระ ยาวอหะซัน (เกิด 18 กุมภาพันธ์ พ.ศ. 2506) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนราธิวาส 3 สมัย ปัจจุบันสังกัดพรรครวมไทยสร้างชาติ
ประวัติ.
วัชระ เกิดเมื่อวันที่ 18 กุมภาพันธ์ พ.ศ. 2506 ที่อำเภอแว้ง จังหวัดนราธิวาส เป็นบุตรของนายกูเซ็ง ยาวอหะซัน นายกองค์การบริหารส่วนจังหวัดนราธิวาส กับ นางแมเนาะ ยาวอหะซัน เป็นพี่ชายนายกูเฮง ยาวอหะซัน ด้านครอบครัวสมรสกับนางสาวทรายนูบ๊ะห์ ยาวอหะซัน มีบุตร-ธิดา 4 คน
สำเร็จการศึกษาระดับประกาศนียบัตรวิชาชีพชั้นสูง จากวิทยาลัยเทคโนโลยีและอาชีวศึกษา วิทยาเขตเทคนิคนนทบุรี และระดับปริญญาตรี ศิลปศาสตรบัณฑิต สาขาการพัฒนาชุมชน จาก สถาบันราชภัฏยะลา
การทำงาน.
หลังจากจบการศึกษาในระดับประกาศนียบัตรวิชาชีพชั้นสูง วัชระเริ่มทำงานในตำแหน่งนายช่างโยธาส่วนอำเภอ ซึ่งทำงานราชการประมาณ 20 ปี โดยตำแหน่งสุดท้าย คือนักบริหารงานช่าง ระดับ 7
งานการเมือง.
วัชระ เข้าสู่วงการการเมืองด้วยการได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2550 สังกัดพรรคชาติไทย และได้รับเลือกเรื่อยมาจนถึง พ.ศ. 2566 รวม 3 สมัย
สมาชิกสภาผู้แทนราษฎร.
วัชระ ยาวอหะซัน ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
อเล็กซ์ เชลลีย์

แพทริค มาร์ติน (Patrick Martin; เกิด 23 พฤษภาคม ค.ศ. 1983) เป็นนักมวยปล้ำอาชีพชาวอเมริกันในนาม อเล็กซ์ เชลลีย์ (Alex Shelley)
เขาเป็นที่รู้จักกันเป็นอย่างดีในช่วงเวลาของเขากับ Total Nonstop Action Wrestling (TNA) ซึ่งเป็นครึ่งหนึ่งของ The Motor City Machine Guns ร่วมกับ Chris Sabin ครั้งแรกที่เขาได้รับชื่อเสียงในสมาคมอิสระทำงานให้กับ Ring of Honor (ROH) เช่นเดียวกับในญี่ปุ่นสำหรับ Pro Wrestling Zero1-Max เขายังเคยทำงานให้กับ New Japan Pro-Wrestling (NJPW) ซึ่งเขาเคยเป็นแชมป์แท็กทีมรุ่น IWGP Junior Heavyweight สามครั้ง นอกเหนือจากการต่อสู้เขายังเป็นนักร้องนำวงร็อคชื่อ The High Crusade ซึ่งรวมถึงเพื่อนและนักมวยปล้ำเพื่อนของเขา Chris Sabin และ Petey Williams
ชิเงอากิ ฮิโนฮาระ

ชิเงอากิ ฮิโนฮาระ (4 ตุลาคม ค.ศ. 1911 – 18 กรกฎาคม ค.ศ. 2017) เป็นแพทย์ชาวญี่ปุ่น ในปี ค.ศ. 1941 เขาเริ่มทำงานกับโรงพยาบาลนานาชาติของเซนต์ลุคในใจกลางกรุงโตเกียวและทำงานเป็นแพทย์ตลอดการทำสงครามทิ้งระเบิดในเมือง ตั้งแต่ปี ค.ศ. 1990 เขาดำรงตำแหน่งผู้อำนวยการโรงพยาบาลกิตติมศักดิ์ เขายังเป็นผู้อำนวยการกิตติคุณสถาบันดูแลความเศร้าโศกของมหาวิทยาลัยโซเฟีย เขาเป็นประธานกิตติมศักดิ์ของมูลนิธิความร่วมมือด้านสุขภาพอนุสรณ์สถานซาซากาวะ ฮิโนฮาระได้รับการยกย่องในการก่อตั้งและเป็นที่นิยมสำหรับการฝึกการตรวจสุขภาพประจำปีของญี่ปุ่น
ประวัติ.
ฮิโนฮาระเกิดที่อำเภอโยชิกิ จังหวัดยามางูจิ และสำเร็จการศึกษาจากโรงเรียนแพทย์ที่มหาวิทยาลัยหลวงเกียวโตในปี ค.ศ. 1937
ในช่วงอาชีพของเขา ฮิโนฮาระมีชื่อเสียงในด้านการทำงานในช่วงเกิดเหตุฉุกเฉินทางการแพทย์หลายครั้ง เช่น การทิ้งระเบิดโตเกียวในช่วงสงครามโลกครั้งที่สอง และการโจมตีโตเกียวเมโทรด้วยซาริน เขายังอยู่ในเจแปนแอร์ไลน์ เที่ยวบินที่ 351 ซึ่งถูกจี้เครื่องบินโดยฝ่ายกองทัพแดงญี่ปุ่น
ฮิโนฮาระกลายเป็นสมาชิกกิตติมศักดิ์ของสมาคมหัวใจและหลอดเลือดญี่ปุ่น และได้รับรางวัลรองชนะเลิศรวมถึงเครื่องราชอิสริยาภรณ์วัฒนธรรม เขาได้รับเกียรติจากมหาวิทยาลัยหลวงเกียวโต, มหาวิทยาลัยทอมัส เจฟเฟอร์สัน และมหาวิทยาลัยแมกมาสเตอร์ โดยได้รับปริญญาดุษฎีบัณฑิตกิตติมศักดิ์
ฮิโนฮาระเสียชีวิตเมื่อวันที่ 18 กรกฎาคม ค.ศ. 2017 ที่โตเกียวเมื่ออายุ 105 ปี
ตลาดหลักทรัพย์ย่างกุ้ง

ตลาดหลักทรัพย์ย่างกุ้ง (ชื่อย่อ YSX) เป็นตลาดหลักทรัพย์ ตั้งอยู่ที่ย่างกุ้ง ประเทศพม่า จัดตั้งขึ้นอย่างเป็นทางการเมื่อวันที่ 9 ธันวาคม พ.ศ. 2558 ภายใต้สัญญาร่วมทุนระหว่าง Myanmar Economic Bank (51.00%), Daiwa Institute of Research (30.25%) และกลุ่มตลาดหลักทรัพย์ญี่ปุ่น (18.75%) เริ่มทำการซื้อขายเมื่อวันที่ 25 มีนาคม 2559 พร้อมการเข้าจดทะเบียนของ First Myanmar Investment (FMI) ซึ่งเป็นบริษัทจดทะเบียนแห่งแรกใน YSX 
จากข้อมูล ณ 28 กุมภาพันธ์ 2561 มีจำนวนบริษัทจดทะเบียน 5 บริษัท ได้แก่
ตลาดหลักทรัพย์สิงคโปร์

ตลาดหลักทรัพย์สิงคโปร์ (SGX; #เปลี่ยนทาง) เป็นตลาดหลักทรัพย์ตั้งอยู่ที่ประเทศสิงคโปร์ เป็นสมาชิกของสมาพันธ์ตลาดหลักทรัพย์โลก และสหพันธ์ตลาดหลักทรัพย์ภาคพื้นเอเชียและโอเชียเนีย
จากข้อมูลเดือนกุมภาพันธ์ ค.ศ. 2017 มีบริษัทจดทะเบียน 754 บริษัท (ไม่รวม GDR, เฮดจ์ฟันด์ และ ตราสารหนี้) มีมูลค่าตามราคาตลาด 977.097 พันล้านเหรียญดอลลาร์สิงคโปร์ โดยบริษัทราวร้อยละ 60 เป็นบริษัทที่ตั้งถิ่นฐานอยู่ที่สิงคโปร์ ส่วนอีกประมาณร้อยละ 40 ตั้งอยู่ในต่างประเทศ โดยมีบริษัทจีนมากที่สุดถึงร้อยละ 42 ส่วนประเทศไทยมีบริษัทที่เข้าจดทะเบียนในตลาดหุ้นสิงคโปร์ด้วยเช่นกัน เช่น Thai Beverage, Sri Trang Agro-Industy และ KrisEnergy เป็นต้น
ศรีสวัสดิ์ คอร์ปอเรชั่น

บริษัท ศรีสวัสดิ์ คอร์ปอเรชั่น จำกัด (มหาชน) (ชื่อย่อ: SAWAD) เป็นกลุ่มบริษัท ประกอบธุรกิจให้บริการสินเชื่อรายย่อย ภายใต้เครื่องหมายบริการ ศรีสวัสดิ์ เงินสดทันใจ ซึ่งประกอบธุรกิจหลัก สินเชื่อรายย่อยแบบมีหลักประกันประเภท ทะเบียนรถเก่าทุกประเภท บ้านและโฉนดที่ดิน, สินเชื่อรายย่อยแบบไม่มีหลักประกันภายใต้การกำกับ, บริหารสินทรัพย์, รับจ้างติดตามหนี้ และบริการที่ปรึกษาและให้คำแนะนำเกี่ยวกับการทำธุรกิจสินเชื่อ
ประวัติ.
ปี พ.ศ. 2522 ครอบครัวแก้วบุตตาเริ่มดำเนินธุรกิจให้บริการสินเชื่อในจังหวัดเพชรบูรณ์ ในรูปแบบสินเชื่อโดยใช้ ทะเบียนกรรมสิทธิ์รถทุกประเภทเป็นหลักประกัน หรือสินเชื่อจำนำทะเบียนรถ และในปี พ.ศ. 2550 ได้ขายธุรกิจเดิมซึ่งรวมถึงสาขาและเครื่องหมายบริการ จากนั้นได้ก่อตั้งบริษัทเมื่อปี พ.ศ. 2551 ภายใต้ชื่อ บริษัท พีวีแอนด์เคเคเซอร์วิส จำกัด ด้วยทุนจดทะเบียน 1,000,000 บาท แต่ยังไม่ประกอบธุรกิจ ปี พ.ศ. 2552 ซื้อบริษัท ศรีสวัสดิ์ พาวเวอร์ จำกัด (เดิมชื่อ บริษัท พาวเวอร์ 99 จำกัด) ซึ่งเป็นผู้ประกอบธุรกิจ รับจ้างจัดเก็บหนี้และบริการสินเชื่อจำนำทะเบียนรถ ต่อมาได้จดทะเบียนแปรสภาพเป็นบริษัทมหาชนจำกัด เมื่อวันที่ 14 มิถุนายน 2556 เริ่มทำการซื้อขายได้เมื่อวันที่ 8 พฤษภาคม 2557 ณ วันที่ 31 ธันวาคม 2561 กลุ่มบริษัทฯ มีลูกหนี้สินเชื่อรวม 29,433 ล้านบาท
โครงสร้างบริษัท.
ณ วันที่ 31 ธันวาคม 2561 โครงสร้างของบริษัทเป็นดังนี้ 
 ข้อมูล ณ วันที่ 13 มีนาคม พ.ศ. 2568
สมเด็จพระราชาธิบดีสุลต่านฮัยษัม บิน ฏอริก อาล ซะอีด

สมเด็จพระราชาธิบดีสุลต่านฮัยษัม บิน ฏอริก อาล ซะอีด (เสด็จพระราชสมภพเมื่อวันที่ 11 ตุลาคม ค.ศ. 1954) เป็นสุลต่านแห่งรัฐโอมาน สืบต่อราชบัลลังก์จากสมเด็จพระราชาธิบดีสุลต่านกอบูส บิน ซะอีด อาล ซะอีด เมื่อวันที่ 11 มกราคม ค.ศ. 2020 โดยก่อนหน้านี้ดำรงตำแหน่งรัฐมนตรีว่าการกระทรวงมรดกและวัฒนธรรมแห่งรัฐสุลต่านโอมาน
ประวัติ.
สมเด็จพระราชาธิบดีสุลต่านฮัยษัม บิน ฏอริก อาล ซะอีด เป็นสมาชิกแห่งราชวงศ์อาล ซะอีด และในปี ค.ศ. 1979 จบการศึกษาปริญญาตรีที่มหาวิทยาลัยออกซฟอร์ด ในโปรแกรมการบริการต่างประเทศ (FSP)
บทบาท.
ในช่วงคริสตทศวรรษที่ 1980 สมเด็จพระราชาธิบดีสุลต่านฮัยษัม บิน ฏอริก อาล ซะอีดเป็นประธานสมาคมกีฬาแห่งประเทศโอมาน นอกจากนี้พระองค์ทรงเคยเป็นปลัดกระทรวงการต่างประเทศ ตั้งแต่ปี ค.ศ. 1986 จนถึงปี ค.ศ. 1994 ก่อนที่ภายหลังจะดำรงตำแหน่งเลขาธิการกระทรวงการต่างประเทศ (ค.ศ. 1994–ค.ศ. 2002) และช่วงกลางปี คริสตทศวรรษที่ 1990 พระองค์ได้รับการแต่งตั้งเป็นรัฐมนตรีว่าการกระทรวงมรดกและวัฒนธรรม
นอกจากนี้สมเด็จพระราชาธิบดีสุลต่านฮัยษัม บิน ฏอริก อาล ซะอีด ยังเป็นประธานกรรมาธิการเพื่อกำหนดวิสัยทัศน์ประเทศในอนาคต ผ่านชื่อ "โอมาน 2040″ พร้อมกับเป็นกิตตมศักดิ์ประธานสมาคมมิตรภาพโอมาน-ญี่ปุ่น
ชเว ย็อง-กน (รองนายกรัฐมนตรี)

ชเว ย็อง-กน ((เกิดเมื่อวันที่ 11 ธันวาคม ค.ศ. 1951 – เสียชีวิตเมื่อเดือน พฤษภาคม ค.ศ. 2015) เป็นรองนายกรัฐมนตรีของประเทศเกาหลีเหนือ และเป็นรัฐมนตรีช่วยว่าการกระทรวงก่อสร้างและอุตสาหกรรมวัสดุก่อสร้าง ชเว ย็อง-กน ปรากฎตัวต่อสาธารณะครั้งสุดท้ายในเดือน ธันวาคม ค.ศ. 2014 และในเดือนสิงหาคม ค.ศ. 2015 สำนักข่าวยนฮัปของประเทศเกาหลีใต้ รายงานสอดคล้องกับ "แหล่งข้อมูลที่ไม่ต้องการเปิดเผยตัว" ว่า ชเว ย็อง-กน ถูกประหารชีวิตในเดือนพฤษภาคม ค.ศ. 2015 จากการคัดค้านนโยบายผู้นำเกาหลีเหนือ คิม จ็อง-อึน ในเรื่องป่าไม้
หอสมัชชามันซูแด

หอสมัชชามันซูแด เป็นที่ว่าการของสภาประชาชนสูงสุด ในรูปแบบสภานิติบัญญัติ ระบบสภาเดี่ยว ของประเทศเกาหลีเหนือ ซึ่งตั้งอยู่ที่เปียงยาง ประเทศเกาหลีเหนือ และตั้งอยู่ใกล้กับพิพิธภัณฑ์ปฏิวัติเกาหลี สิ่งอำนวยความสะดวกในหอสมัชชามันซูแด ประกอบด้วย ห้องประชุม พื้นที่ สามารถนั่งประชุมได้มากถึง 2,000 ที่นั่ง
พัก อึย-ช็อน

<table class="infobox" style="width: 22em"></table>
พัก อึย-ช็อน (/pa.ɡi.tsʰun/ or /pak̚/ /ɰi.tsʰun/; เกิดเมื่อปี ค.ศ. 1932) เป็นเจ้าหน้าที่การทูตและนักการเมืองจากประเทศเกาหลีเหนือ เป็นรัฐมนตรีว่าการกระทรวงการต่างประเทศแห่งสาธารณรัฐประชาธิปไตยประชาชนเกาหลี และมาแทนรี ซู-ย็อง จากการเลือกตั้งสภาแห่งชาติเกาหลีเหนือ ค.ศ. 2014
พัก อึย-ซ็อนเริ่มทำงานเป็นนักการทูต ในปี ค.ศ. 1972 และดำรงตำแหน่งเอกอัครราชทูต ประเทศแอลจีเรีย, ประเทศซีเรีย และประเทศเลบานอน ตั้งแต่ปี ค.ศ. 1989 จนถึงปี ค.ศ. 2007 ดำรงตำแหน่งเป็นเอกอัครราชทูตจากประเทศรัสเซีย ก่อนหน้าจะได้รับการแต่งตั้งเป็นรัฐมนตรีว่าการกระทรวงการต่างประเทศเมื่อ แพ็ก นัม-ซุน เสียชีวิตในตำแหน่ง
สโมสรฟุตบอลอยุธยา ยูไนเต็ด ในฤดูกาล 2563–2564

ฤดูกาล 2563–2564 เป็นฤดูกาลที่ 5 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยหลังจากจบไทยลีก 2 ฤดูกาล 2562 ด้วยอันดับ 18 ทำให้เดิมทีสโมสรจะต้องตกชั้นกลับลงไปเล่นในไทยลีก 3 แต่จากการที่สโมสรฟุตบอลไทยฮอนด้าประกาศพักทีมและสโมสรฟุตบอลอุบล ยูไนเต็ดถูกปรับตกชั้นสู่ไทยลีก 4 ทำให้สโมสรฟุตบอลราชนาวีและอยุธยา ยูไนเต็ด ที่อยู่ในกลุ่มสโมสรที่ต้องตกชั้นยังคงได้แข่งในไทยลีก 2 ต่อไป 
ในฤดูกาลนี้สโมสรได้ สันติ ไชยเผือก ที่เคยคุมทีมให้สโมสรแบบชั่วคราวในไทยลีก 3 ฤดูกาล 2561 รอบเพลย์ออฟ มาคุมทีมแบบถาวร แต่ในเดือนมีนาคม 2563 หลังจากสโมสรทำการแข่งขันในไทยลีก 2 ไปได้เพียงแค่ 4 นัด การแข่งขันฟุตบอลทุกระดับในประเทศไทยก็ต้องหยุดลงเนื่องด้วยประสบปัญหาการแพร่ระบาดของโรคติดเชื้อไวรัสโคโรนา 2019 ที่ระบาดไปทั่วโลก และพบผู้ติดเชื้อและเสียชีวิตในประเทศไทย รัฐบาลจึงได้ประกาศสถานการณ์ฉุกเฉิน ตลอดจนมีการใช้ข้อกำหนดต่างๆ ตามพรก.การบริหารราชการในสถานการณ์ฉุกเฉิน เช่น การห้ามบุคคลทั่วราชอาณาจักรออกนอกเคหสถานในเวลาที่กำหนด, การห้ามจัดกิจกรรมที่มีผู้มาชุมนุมจำนวนมาก ฯลฯทำให้สมาคมกีฬาฟุตบอลแห่งประเทศไทยได้มีมติให้เลื่อนการแข่งขันออกไปจนถึงเดือนกันยายน เพื่อป้องกันการแพร่ระบาดของไวรัส 
ผลกระทบจากสถานการณ์ดังกล่าว ทำให้สโมสรต้องยกเลิกสัญญากับนักฟุตบอลในทีมหลายราย ทั้งที่บางรายเพิ่งเซ็นสัญญาและลงเล่นไปได้เพียงแค่ไม่กี่นัด
"ข้อมูล ณ วันที่ 31 มีนาคม 2564"
"สถิติการลงสนามและการยิงประตูรวมการแข่งขันทุกรายการ"
การแข่งขันในฤดูกาล.
อันดับการทำประตูของผู้เล่น.
ข้อมูลล่าสุด: 31 มีนาคม 2564
</small>
พิมานอากาศ

พิมานอากาศ ("Prasat Phimean Akas") หรือ วิมานอากาศ ("Prasat Vimean Akas") ตั้งอยู่ที่เมืองพระนคร ประเทศกัมพูชา เป็นปราสาทฮินดูรูปแบบขลือง ช่วงคริสตศตวรรษที่ 10 เริ่มสร้างในสมัยพระเจ้าราเชนทราวรมันที่ 2 (ตั้งแต่ปี ค.ศ. 941 - ค.ศ. 968) และสร้างเสร็จในสมัยพระเจ้าสุริยวรมันที่ 1#เปลี่ยนทาง #เปลี่ยนทาง เป็นรูปแบบวัดฮินดูทรงพีระมิด 3 ชั้น
สุดารัตน์ ชูชื่น

สุดารัตน์ ชูชื่น (เกิดเมื่อวันที่ 19 มิถุนายน ค.ศ. 1997) เป็นนักฟุตบอลจากประเทศไทย โดยเล่นให้กับสโมสรฟุตบอลศรีสะเกษ และฟุตบอลหญิงทีมชาติไทยในตำแหน่งกองกลาง นอกจากนี้สุดารัตน์ ชูชื่นยังได้รับการเลือกจากให้ร่วมแข่งขันฟุตบอลโลกหญิง 2019
โจ ยน-จุน

โจ ยน-จุน (เกาหลี: 조연준 RR: Jo Yeon-jun) เกิดเมื่อวันที่ 28 กันยายน ค.ศ. 1937 เป็นรองประธานองค์การและแผนกแนะแนวคนที่ 1 ของกรรมการกลางพรรคแรงงานเกาหลี
ในปี ค.ศ. 2016,ช่วงของการถูกคว่ำบาตรจากการละเมิดสิทธิมนุษยชนในประเทศเกาหลีเหนือ โจ ยน-จุน ได้ถุกวางตัวภายใต้การถูกคว่ำบาตรจากการละเมิดสิทธิมนุษยชนโดยสหรัฐอเมริกา เพราะโจ ยน-จุน รับผิดชอบในการดำเนินการละทิ้งจากประเทศ
เคอิจิ ฟุรุยะ

เคอิจิ ฟุรุยะ  เกิดเมื่อปี ค.ศ. 1952 ที่เมืองโตเกียว เป็นนักการเมืองจากประเทศญี่ปุ่นจากพรรคเสรีประชาธิปไตย (ญี่ปุ่น) และเป็นสมาชิกสภาผู้แทนราษฎรจากประเทศญี่ปุ่น ตั้งแต่วันที่ 18 กุมภาพันธ์ ค.ศ. 1990 จบการศึกษาระดับมัธยมศึกษาที่รัฐนิวยอร์ก และจบปริญญาตรีที่มหาวิทยาลัยเซเก
ทวิรัฐ รัตนเศรษฐ

นายทวิรัฐ รัตนเศรษฐ (ชื่อเล่น: คลัง) (เกิด 13 กันยายน พ.ศ. 2531) เป็นสมาชิกสภาผู้แทนราษฎรจังหวัดนครราชสีมา พรรคพลังประชารัฐ โดยลงสมัครรับเลือก เขตเลือกตั้งที่ 4 จังหวัดนครราชสีมา ในอดีตได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ
ประวัติ.
ทวิรัฐ รัตนเศรษฐ เกิดเมื่อวันที่ 13 กันยายน พ.ศ. 2531 เป็นบุตรของนายวิรัช รัตนเศรษฐ และนางทัศนียา รัตนเศรษฐ นักการเมืองจังหวัดนครราชสีมา สำเร็จการศึกษาระดับมัธยมศึกษาจาก โรงเรียนวชิราวุธวิทยาลัย, รัฐศาสตรบัณฑิต มหาวิทยาลัยธรรมศาสตร์, Master of Public Administration NATIONAL UNIVERSITY ประเทศสหรัฐอเมริกา
งานการเมือง.
ทวิรัฐ รัตนเศรษฐ ลงสมัครเป็นสมาชิกสภาผู้แทนราษฎรเป็นครั้งแรกในปี พ.ศ. 2562 สังกัดพรรคพลังประชารัฐ 
สมาชิกสภาผู้แทนราษฎร.
ทวิรัฐ รัตนเศรษฐ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
เขตรัฐ เหล่าธรรมทัศน์

เขตรัฐ เหล่าธรรมทัศน์ (เกิด 23 ธันวาคม พ.ศ. 2531) ชื่อเล่น เขต เป็นนักวิชาการและนักการเมืองชาวไทย อดีตโฆษกพรรครวมพลัง
ประวัติ.
เขตรัฐ เกิดเมื่อวันที่ 23 ธันวาคม พ.ศ. 2531 ที่กรุงเทพมหานคร เป็นบุตรชายคนโตของเอนก เหล่าธรรมทัศน์ กับ จิรพร เหล่าธรรมทัศน์ 
สำเร็จการศึกษาระดับมัธยมศึกษา จากโรงเรียนสาธิตจุฬาลงกรณ์มหาวิทยาลัย ระดับปริญญาตรี บริหารธุรกิจ จากมหาวิทยาลัยเวอร์จิเนีย คอมมอนเวลต์ ประเทศสหรัฐอเมริกา และระดับปริญญาโท การค้าระหว่างประเทศ จากมหาวิทยาลัยหนานไค
การทำงาน.
ภายหลังจบปริญญาโทที่ประเทศจีน เขตรัฐ เหล่าธรรมทัศน์ได้เป็นอาจารย์ที่มหาวิทยาลัยรังสิต คณะบริหารธุรกิจระหว่างประเทศ ต่อจากนั้นได้ลาออกจากมหาวิทยาลัยรังสิต เพื่อรับตำแหน่งอาจารย์ประจำวิทยาลัยนานาชาติปรีดี พนมยงค์ มหาวิทยาลัยธรรมศาสตร์ แต่หนึ่งปีให้หลังนายเขตรัฐ เหล่าธรรมทัศน์ได้ย้ายไปสอนที่คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ก่อนที่ลาออกจากอาจารย์เพื่อสมัครเป็นสมาชิกพรรครวมพลังประชาชาติไทย ก่อนที่จะได้รับการแต่งตั้งเป็นประธานคณะกรรมการเตรียมการจัดตั้งสโมสรผู้นำเยาวชนพรรคและฝ่ายอำนวยการพรรค และโฆษกพรรครวมพลังประชาชาติไทย ภายหลังการเลือกตั้งเมื่อวันที่ 24 มีนาคม พ.ศ. 2562 เขตรัฐได้รับเลือกให้เป็นสมาชิกสภาผู้แทนราษฎร แบบบัญชีรายชื่อลำดับที่ 3 ของพรรครวมพลังประชาชาติไทย นอกจากนี้ยังเป็นโฆษกคณะกรรมาธิการการพัฒนาเศรษฐกิจ ที่ปรึกษาคณะอนุกรรมาธิการพัฒนาการเมือง โฆษกคณะกรรมาธิการวิสามัญร่างพระราชบัญญัติงบประมาณรายจ่ายประจำปี 2566 คณะกรรมาธิการผู้ประสานงานพรรคร่วมรัฐบาล(วิปรัฐบาล) คณะที่ปรึกษารัฐมนตรีว่าการกระทรวงอุตสาหกรรม และผู้ทรงคุณวุฒิสำนักงานตำรวจแห่งชาติ
ต่อมาในวันอังคารที่ 17 มกราคม พ.ศ. 2566 นายเขตรัฐได้ยื่นหนังสือลาออกจากสมาชิกพรรคทำให้ต้องพ้นจากตำแหน่งโฆษกพรรค ก่อนจะทำการยื่นหนังสือลาออกจากการเป็น ส.ส. โดยในวันเดียวกัน วันต่อมาเขาได้เดินทางไปสมัครเป็นสมาชิกพรรครวมไทยสร้างชาติ และได้รับการวางตัวเป็นผู้สมัครสมาชิกสภาผู้แทนราษฎรกรุงเทพมหานคร ในพื้นที่เขตคลองเตย และวัฒนา
ลมพิษ

ลมพิษ  เป็นผื่นผิวหนังนูนสีแดงและคัน มักเกิดขึ้นหลังการติดเชื้อหรือเป็นผลมาจากการตอบสนองต่อสารก่อภูมิแพ้ ได้แก่ ยา (เช่น โคดีอีน แอสไพริน ไอบิวพรอเฟน และเพนิซิลลิน) อาหาร (เช่น สัตว์น้ำมีเปลือกแข็ง ถั่วเปลือกแข็ง ไข่ และข้าวสาลี) และแมลงกัดต่อย รวมถึงความเครียด แสงแดด และอากาศหนาว
โดยทั่วไปลมพิษมีสาเหตุมาจากการหลั่งฮิสตามีนของร่างกายเพื่อตอบสนองต่อสารก่อภูมิแพ้ ซึ่งฮิสตามีนก่อให้เกิดการอักเสบเพื่อเตือนให้ร่างกายขจัดสารก่อภูมิแพ้และซ่อมแซมตัวเอง ลมพิษสามารถแบ่งได้เป็น 2 ชนิดตามระยะเวลา ได้แก่ ลมพิษเฉียบพลัน (เกิดขึ้นและหายไปเองภายใน 48 ชั่วโมง แต่ไม่นานเกิน 6 สัปดาห์) และลมพิษเรื้อรัง (เป็นนานเกิน 6 สัปดาห์) ลมพิษเป็นโรคที่กลับมาเกิดซ้ำได้ และไม่ทิ้งร่องรอยบนผิวหนังในระยะยาว
ปัจจัยเสี่ยงที่ก่อให้เกิดลมพิษได้แก่ เยื่อจมูกอักเสบจากภูมิแพ้ และโรคหืด การวินิจฉัยโรคจะใช้การซักประวัติตรวจร่างกาย และตรวจ patch testing เพื่อหาสารก่อภูมิแพ้ การป้องกันทำได้ด้วยการหลีกเลี่ยงสิ่งที่กระตุ้นให้เกิดโรค การรักษาทั่วไปมักให้สารต้านฮิสตามีน เช่น ไดเฟนไฮดรามีน และแรนิทิดีน ในรายที่อาการร้ายแรงมักให้คอร์ติโคสเตอรอยด์หรือสารต้านลิวโคไทรอีน ในรายที่มีอาการเกิน 6 สัปดาห์มักให้ยากดภูมิคุ้มกัน เช่น ไซโคลสปอริน
ประชากรประมาณ 20% ได้รับผลกระทบจากลมพิษ อัตราส่วนระหว่างผู้ชายและผู้หญิงในรายที่มีอาการระยะสั้นมีเท่ากัน แต่พบในผู้หญิงมากกว่าในรายที่มีอาการระยะยาว อาการระยะสั้นพบได้ทั่วไปในเด็ก ขณะที่อาการระยายาวพบได้ทั่วไปในวัยกลางคน ลมพิษเป็นโรคที่มีบันทึกมาตั้งแต่สมัยกรีกโบราณ โดยฮิปพอคราทีส แพทย์ชาวกรีกกล่าวถึงโรคนี้ในชื่อ knidosis ซึ่งมาจากคำว่า knido แปลว่า ต้นตำแย ซึ่งเป็นพืชที่มีขนก่อให้เกิดอาการคัน คำว่า urticaria เริ่มใช้ครั้งแรกโดยวิลเลียม คัลเลน แพทย์ชาวสกอตในปี ค.ศ. 1769 โดยมีรากศัพท์มาจากภาษาละติน urtica ที่แปลว่าต้นตำแยเช่นกัน
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ปืนใหญ่จู่โจม

ปืนใหญ่จู่โจม เป็นรูปแบบหนึ่งของปืนใหญ่อัตตาจร ซึ่งถูกใช้ในฐานะที่เป็นปืนใหญ่สนับสนุนทหารราบที่ถูกติดตั้งบนโครงสร้างรถยานยนต์ โดยทั่วไปแล้วจะเรียกได้ว่า ยานเกราะรบ ปืนใหญ่จู่โจ่มได้รับการออกแบบมาเพื่อให้การยิงสนับสนุนแบบโดยตรงสำหรับการโจมตีของทหารราบโดยเฉพาะอย่างยิ่งที่ได้เข้าปะทะกับตำแหน่งทหารราบหรือป้อมปราการฝ่ายข้าศึก คำศัพท์นี้ได้แปลตามตัวอักษรของภาษาเยอรมันด้วยคำว่า "ชตวร์มเกอชึทซ์" ซึ่งได้ถูกนำไปประยุกต์ใช้เป็นปืนจู่โจมที่ถูกสร้างขึ้นด้วยวัตถุประสงค์นี้ขึ้นเป็นครั้งแรก ชตูก 3 ในปี ค.ศ. 1940 
ในประวัติศาสตร์ แนวคิดของปืนจู่โจมซึ่งมีความคล้ายคลึงอย่างมากกับรถถังทหารราบ ซึ่งทั้งสองแบบต่างก็เป็นยานพาหนะรบที่มีเป้าหมายที่จะไปพร้อมกับกองกำลังทหารราบในการเข้าสู่สนามรบ อย่างไรก็ตามในช่วงสงครามโลกครั้งที่สอง ปืนจู่โจมนั้นมีความคล่องตัวกว่ารถถังและสามารถใช้งานเป็นปืนใหญ่ทั้งทางตรงและทางอ้อม แม้ว่าพวกเขาจะสามารถประเมินพลังการยิงของรถถังได้ แต่ปืนจู่โจมส่วนใหญ่จะยิงด้วยกระสุนระเบิดแรงสูงที่มีความเร็วค่อนข้างต่ำ ซึ่งเหมาะสำหรับบทบาทของพวกมันในการจัดการกับจุดที่แข็ง เช่น ตำแหน่งป้อมปราการและอาคารบ้านเรือน อย่างไรก็ตาม เมื่อความขัดแย้งได้คืบหน้า การเพิ่มจำนวนรถถังในสนามรบได้บังคับทำให้เกืดหน่วยปืนจู่โจ่มจำนวนมากซึ่งได้หุ้มเกราะในการปกป้องทหารราบและนำไปสู่กองทัพที่เพิ่มมากขึ้นซึ่งขึ้นอยู่กับการออกแบบที่มีความเอนกประสงค์ที่รวมบทบาทแยกจากแบบดั้งเดิมของปืนจู่โจ่มและรถถังพิฆาต
ปืนใหญ่จู่โจมของเยอรมันและโซเวียตต่างได้ถูกนำเสนอในช่วงสงครามโลกครั้งที่สอง มักจะถือว่าพวกมันเป็นอาวุธหลักในป้อมปราการที่ล้อมรอบได้อย่างเต็มรูปแบบซึ่งถูกนำมาใช้แทนที่ป้อมปืน แม้ว่าสิ่งเหลานี้จะมีการระดมยิงที่จำกัดและการเคลื่อนที่ของอาวุธ ซึ่งยังมีข้อดีคือการลดแรงงานและทำให้เกิดกระบวนการผลิตที่ง่ายมากขึ้น สหรัฐอเมริกาไม่เคยพัฒนาปืนจู่โจ่มที่ถูกสร้างโดยเฉพาะในช่วงยามสงคราม แม้ว่าจะทำการดัดแปลงยานเกราะรบที่มีอยู่แล้วสำหรับบทบาทนั้น รวมทั้งเอ็ม 4 เชอร์แมน และเอ็ม 5 สจวต และรถกึ่งสายพาน เอ็ม 3
แนวคิดปืนใหญ่จู่โจมซึ่งส่วนใหญ่ได้ถูกทิ้งในช่วงยุคหลังสงครามในความนิยมต่อรถถังหรือรถถังพิฆาตที่อเนกประสงค์ที่มาพร้อมกับกองกำลังทหารราบ ซึ่งยังสามารถให้การยิงสนับสนุนโดยตรงตามเท่าที่ต้องการได้ ในสหรัฐอเมริกาและประเทศตะวันตกส่วนใหญ่ ปืนจู่โจมได้เลิกที่จะจดจำว่ามันเป็นยานเกราะรบที่ซ่อนตัวในซอกหรือช่องในกำแพง ด้วยตัวอย่างของแต่ละคันที่ถูกจัดว่าเป็นปืนใหญ่ฮาวอิตเซอร์อัตตาจรหรือรถถัง สหภาพโซเวียตยังคงระดมทุนในการพัฒนาปืนจู่โจมแบบใหม่ในช่วงปลายปี ค.ศ. 1967 แม้ว่าจะมีการออกแบบที่เล็กน้อยในช่วงหลังสงครามก็ได้ถูกนำมาใช้จำนวนมาก ในกองทัพโซเวียตและประเทศอื่นๆในยุโรปตะวันออก ปืนใหญ่จู่โจมแบบเดิมได้ถูกแทนที่ส่วนมากโดยรถถังพิฆาต เช่น เอสยู-100 ซึ่งสามารถให้การสนับสนุนแก่ทหารราบหรือยานเกราะ
กองพันยิวอาสา

กองพันยิวอาสา (ค.ศ. 1917–ค.ศ. 1921) เป็นชื่ออย่างไม่เป็นทางการที่ใช้เพื่ออ้างถึงห้ากองพันของอาสาสมัครชาวยิว กองพันรอยัลฟิวซาเลียร์ที่ 38 ถึง 42 (ราชการ) ซึ่งได้ระดมพลในกองทัพบกสหราชอาณาจักรขึ้นต่อสู้กับจักรวรรดิออตโตมันในช่วงสงครามโลกครั้งที่หนึ่ง
ภูมิหลัง.
ในเดือนกุมภาพันธ์ปี ค.ศ. 1915 คณะกรรมการชุดเล็กในอะเล็กซานเดรียอนุมัติแผนของเซเอฟ จาโบตินสกี และโจเซฟ ทรัมเปลดอร์ เพื่อจัดตั้งหน่วยทหารจากชาวยิวชาวยิวผู้อพยพจากปาเลสไตน์ ที่จะเข้าร่วมในความพยายามของอังกฤษในการยึดครองปาเลสไตน์จากจักรวรรดิออตโตมัน ผู้บัญชาการทหารอังกฤษ นายพลแมกซ์เวลล์ ได้พบกับคณะผู้แทน ซึ่งนำโดยจาโบตินสกีเมื่อวันที่ 15 มีนาคม นายพลกล่าวว่าเขาไม่สามารถเกณฑ์ทหารต่างชาติในฐานะกองกำลังต่อสู้ภายใต้พระราชบัญญัติกองทัพบก แต่เขาสามารถก่อขบวนพวกเขาให้เป็นอาสาสมัครขนส่งหน่วยล่อ จาโบตินสกีปฏิเสธแนวคิดและออกเดินทางไปยุโรปเพื่อขอการสนับสนุนอื่น ๆ สำหรับหน่วยชาวยิว แต่ทรัมเปลดอร์ยอมรับและเริ่มรับอาสาสมัครจากชาวยิวในอียิปต์ ผู้ถูกเนรเทศจากที่นั่นโดยออตโตมันในปีก่อน กองทัพบกสหราชอาณาจักรได้จัดตั้ง 650 คนในหน่วยล่อไซออนิสต์ ซึ่ง 562 คนได้ทำหน้าที่ในการทัพกัลลิโพลี
ประเทศไทยในโอลิมปิกเยาวชนฤดูหนาว 2020

ประเทศไทย ได้เข้าร่วมแข่งขันกีฬาโอลิมปิกเยาวชนฤดูหนาว ครั้งที่ 3 ค.ศ. 2020 (พ.ศ. 2563) ณ เมืองโลซาน ประเทศสวิตเซอร์แลนด์ ระหว่างวันที่ 9 - 22 มกราคม พ.ศ. 2563 คณะกรรมการโอลิมปิกแห่งประเทศไทยได้ส่งทีมนักกีฬาเข้าแข่งขันทั้งหมด 5 คน แบ่งเป็นเป็นชาย 3 คนและหญิง 2 คน เข้าร่วมการแข่งขันใน 3 ชนิดกีฬา
การสงครามอิเล็กทรอนิกส์

การสงครามอิเล็กทรอนิกส์ (อักษรย่อ: EW) เป็นการกระทำใด ๆ ที่เกี่ยวข้องกับการใช้สเปกตรัมแม่เหล็กไฟฟ้า (EM spectrum) หรืออาวุธพลังงานตรงเพื่อควบคุมสเปกตรัม, โจมตีศัตรู หรือขัดขวางการโจมตีของศัตรู จุดประสงค์ของการสงครามอิเล็กทรอนิกส์คือการปฏิเสธความได้เปรียบของฝ่ายตรงข้าม และให้แน่ใจว่าการเข้าถึงสเปกตรัมแม่เหล็กไฟฟ้าที่อาศัยได้ไม่มีข้อจำกัด การสงครามอิเล็กทรอนิกส์สามารถนำไปประยุกต์ใช้จากอากาศ, ทะเล, พื้นดิน และ/หรืออวกาศ โดยระบบมีคนควบคุมและไร้คนควบคุม รวมทั้งสามารถกำหนดเป้าหมายมนุษย์, การสื่อสาร, เรดาร์ หรือทรัพย์สินอื่น ๆ (ทางการทหารและพลเรือน)
ตันกิมเจ๋ง

พระยาอนุกูลสยามกิจ อุปนิกษิตสยามรัฐ มีชื่อตัวว่า ตันกิมเจ๋ง, ตันกิมจึ๊ง หรือ กิมเจ๋ง แซ่ตัน (พ.ศ. 2372 – กุมภาพันธ์ 2435) นักการเมืองและนักธุรกิจชาวสิงคโปร์ เขาเป็นบุตรชายคนโตจากบุตรชายทั้งหมด 3 คนของตันต็อกเส็ง (เอกสารไทยเรียก ต๊กเฮง) ผู้ก่อตั้งและนักลงทุนของโรงพยาบาลตันต็อกเส็ง หนึ่งในโรงพยาบาลที่ใหญ่ที่สุดของสิงคโปร์ เขาเป็นกงสุลให้กับญี่ปุ่น สยาม และรัสเซีย และเป็นขุนนางของราชสำนักสยาม เขาเป็นหนึ่งในผู้นำพ่อค้าของสิงคโปร์และเป็นหนึ่งในชายที่ร่ำรวยที่สุดของสิงคโปร์ในเวลานั้น
พระยาอนุกูลสยามกิจได้ถวายตัวหลานสาวคนหนึ่งของตนให้เป็นเจ้าจอมใน พระบาทสมเด็จพระจุลจอมเกล้าเจ้าอยู่หัว คือ เจ้าจอมกิมเนียว ในรัชกาลที่ 5
มากไปกว่านั้น บุตรีคนหนึ่งของพระยาอนุกูลสยามกิจ ชื่อ ชุน อนุกูลสยามกิจ ได้สมรสกับนายเป๋า วีรางกูร นักธุรกิจคนสำคัญคนหนึ่งของไทย เเละให้กำเนิดบุตร ธิดา 3 คน คือ 
1.นางมาลี ศุภผล (สมรสกับ นายธรรมนูญ ศุภผล)
2.คุณหญิง โมลี คอมันตร์ (สมรสกับ ดร.ถนัด คอมันตร์ อดีตหัวหน้าพรรคประชาธิปัตย์ อดีตรองนายกรัฐมนตรีในรัฐบาลพลเอกเปรม ติณสูลานนท์ และอดีตรัฐมนตรีว่าการกระทรวงการต่างประเทศในรัฐบาลจอมพลสฤษดิ์ ธนะรัชต์ จนถึงรัฐบาลจอมพลถนอม กิตติขจร)
3.นายวรี วีรางกูร
การแจกแจงเอกรูป

การแจกแจงเอกรูป  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เจ้าจอมกิมเหนียว ในรัชกาลที่ 5

เจ้าจอมกิมเนียว หรือ กิมเหนียว (ถึงแก่อนิจกรรม 2 มกราคม 2439) เป็นบาทบริจาริกาชาวสิงคโปร์ในพระบาทสมเด็จพระจุลจอมเกล้าเจ้าอยู่หัว ไม่ปรากฏนามบิดามารดา ปรากฏแต่เพียงว่าเป็นหลานสาวของพระอนุกูลสยามกิจ (ตันกิมเจ๋ง)  นักการเมืองและนักธุรกิจชาวสิงคโปร์ ที่ต่อมาเป็นกงสุลใหญ่สยามประจำสิงคโปร์
เจ้าจอมกิมเนียวถึงแก่อนิจกรรมเมื่อวันที่ 2 มกราคม พ.ศ. 2439 (พ.ศ. 2440 นับตามปัจจุบัน)
ตันต็อกเส็ง

ตันต็อกเส็ง (2341-24 กุมภาพันธ์ 2393) พ่อค้าและมหาเศรษฐีชาวสิงคโปร์ รับราชการเป็นผู้นำชุมชนชาวจีนในสิงคโปร์ ทุกวันนี้ โรงพยาบาลตันต็อกเส็ง และถนนตันต็อกเส็งในเขตโรงพยาบาลนั้นตั้งชื่อตามเขา
ฟีลด์คอมแบต

ฟีลด์คอมแบต  เป็นวิดีโอเกมอาร์เคด ค.ศ. 1985 ที่ผู้เล่นต่อสู้ในฐานะทหารผู้บัญชาการเดี่ยวในสนามรบแห่งอนาคต เวอร์ชันแฟมิลีคอมพิวเตอร์ของ"ฟีลด์คอมแบต"ได้รับการเปิดตัวในภายหลังสำหรับบริการเวอร์ชวลคอนโซลของวีเฉพาะในประเทศญี่ปุ่นเมื่อวันที่ 12 มิถุนายน ค.ศ. 2007 ส่วน"ฟีลด์คอมแบต ดีเอกซ์" ซึ่งเป็นภาคต่อได้เปิดตัวสำหรับโทรศัพท์มือถือญี่ปุ่นใน ค.ศ. 2004
รูปแบบการเล่น.
เป้าหมายของเกมคือการทำให้มันไปจนจบสนามรบด้วยการใช้เจเนซิส ซึ่งเป็นยานรบที่สามารถยิงขีปนาวุธออกไปได้ ในขณะที่ผู้เล่นควบคุมกองกำลังสีน้ำเงิน ผู้เล่นจะต้องเอาชนะกองกำลังสีแดง โดยอย่าให้เราตายในกระบวนการหลีกเลี่ยงหรือยิงเฮลิคอปเตอร์, ทหารราบ และรถถัง ลักษณะที่น่าสนใจของเกมนี้คือมันเป็นไปได้ที่จะขอกำลังเสริมจากกองทัพซึ่งผู้เล่นครอบครอง โดยการกดปุ่ม A และ B ในเวลาเดียวกัน เมื่อใดก็ตามที่ผู้เล่นหมดหน่วยเพื่อช่วยเขาในการต่อสู้ เราก็สามารถใช้อาวุธพิเศษเพื่อ "ดูดซับ" ศัตรูและเพิ่มเข้ามาในกองทัพของเรา
เกมดังกล่าวใช้"ไรด์ออฟเดอะวาลคิรีส์" ของริชชาร์ท วากเนอร์ เป็นเพลงประกอบ นอกจากนี้ยังมียูเอฟโอศัตรู เช่น ยานอวกาศที่เมื่ออยู่ในสนามรบพยายามที่จะคว้าหน่วยที่ให้ความช่วยเหลือกับผู้เล่น (หากมีในสนามรบ) และหลบหนีไป อีกทั้งยังมีส่วนในการรบทางอากาศต่อเฮลิคอปเตอร์ที่ให้การสนับสนุน (หากมี)
การตอบรับ.
ในประเทศญี่ปุ่น "เกมแมชชีน"ได้จัดอันดับ"ฟีลด์คอมแบต"ในฉบับวันที่ 15 เมษายน ค.ศ. 1985 ในฐานะหน่วยอาร์เคดบนโต๊ะที่ประสบความสำเร็จมากที่สุดอันดับเก้าของปี
รถถังทหารราบ

รถถังทหารราบ เป็นแนวคิดที่สหราชอาณาจักรและฝรั่งเศสพัฒนาขึ้นในช่วงก่อนสงครามโลกครั้งที่สอง รถถังทหารราบได้รับการออกแบบมาเพื่อสนับสนุนการเข้าตีของทหารราบ เพื่อการนี้ ยานพาหนะส่วนใหญ่จะมีการหุ้มเกราะอย่างแน่นหนาเพื่อทำให้ปฏิบัติหน้าที่ใกล้ชิดกับทหารราบแม้ถูกระดมยิงอย่างหนัก เกราะที่มีความหนาเป็นพิเศษทำให้ความเร็วลดลง แต่ไม่เป็นปัญหาเมื่อใช้สนับสนุนทหารเดินเท้าที่เคลื่อนที่ค่อนข้างช้า
เมื่อการโจมตีที่มีรถถังทหารราบสนับสนุนสามารถทะลวงพื้นที่ที่ได้รับการป้องกันอย่างหนาในแนวรบข้าศึกแล้ว รถถังที่เร็วกว่า เช่น รถถังครุยเซอร์หรือรถถังเบา ซึ่งตั้งใจให้ใช้ความเร็วที่สูงกว่าและพิสัยที่ไกลกว่าปฏิบัติหน้าที่หลังแนวรบและตัดเส้นทางส่งกำลังบำรุงและการสื่อสาร
ต่อมาแนวคิดรถถังสากลเข้าแทนที่รถถังทหารราบ คือเป็นรถถังที่สามารถปฏิบัติหน้าที่ทั้งรถถังทหารราบและครุยเซอร์ได้อย่างเพียงพอ ดังที่ปรากฏในรถถังเซนจูเรียนซึ่งมาแทนทั้งรถถังเชอร์ชิลล์และรถถังขนาดกลางหรือครุยเซอร์ที่ประจำการอยู่ในขณะนั้น
ซูเปร์โกปาเดเอสปัญญา 2020 นัดชิงชนะเลิศ

ซูเปร์โกปาเดเอสปัญญา 2020 นัดชิงชนะเลิศ ตัดสินหาผู้ชนะของ ซูเปร์โกปาเดเอสปัญญา ฤดูกาล 2019–20, เป็นการแข่งขันฟุตบอลครั้งที่ 36 ของการแข่งขันฟุตบอลสเปน ซูเปอร์คัพ ประจำปี. นัดนี้ได้ลงเล่นเมื่อวันที่ 12 มกราคม ค.ศ. 2020 ที่ คิงอับดุลลอห์สปอร์ตซิตี ใน ญิดดะฮ์, ประเทศซาอุดีอาระเบีย. คู่นี้เป็นการลงเล่นของ คู่ปรับร่วมเมือง เรอัลมาดริด และ อัตเลติโกมาดริด.
เรอัลมาดริดชนะนัดนี้ 4–1 ด้วยการดวลลูกโทษ, จากผลเสมอ 0–0 ในช่วงหลังต่อเวลาพิเศษ, ทำให้ชนะเลิศรายการ ซูเปร์โกปาเดเอสปัญญา เป็นสมัยที่ 11 ของพวกเขา .
แมตช์.
รายละเอียด.
<onlyinclude></onlyinclude>
กิเก เซติเอน

เอนริเก "กิเก" เซติเอน โซลาร์ (เกิดวันที่ 27 กันยายน ค.ศ. 1958) เป็นผู้จัดการทีมฟุตบอลและอดีตนักฟุตบอลอาชีพชาวสเปนซึ่งเล่นในตำแหน่งกองกลางตัวกลาง เคยเป็นหัวหน้าผู้ฝึกให้กับสโมสรฟุตบอลบาร์เซโลนาในลาลิกา